
	[bookmark: nev]PAPP EDINA
pappedina09@gmail.com
Pszichológia MA
MA, 1. félév
Pécsi Tudományegyetem
Bölcsészettudományi Kar
	
[bookmark: _GoBack]






Témavezetők:
	Dr. Knakker Balázs
tudományos munkatárs, PTE TTK

	Dr. Hernádi István
egyetemi docens, PTE TTK




Az implicit időbeli felkészülés hatása a kognitív gátló folyamatokra konfliktus feladatban

Az időbeli felkészülés az explicit előrejelzéseken vagy az implicit módon tanult időbeli feltételezéseken alapszik, amely megkönnyíti az ingerek észlelését és felgyorsítja a válaszreakciót. Az időbeli felkészülés egyik feltételezett mechanizmusa a megkezdett motoros válasz gátlásának adaptív feloldása. Kevésbé világos azonban, hogy az implicit időbeli felkészülés különböző formái hogyan befolyásolhatják a gátló végrehajtó kontrollfunkciókat. Vizsgálatunkat a flanker-feladat és egy változó késleltetés paradigma (800, 2000 vagy 3200 ms) kombinációjának segítségével végeztük el 34 egyetemi hallgató részvételével. Állandó, 800 ms-os késleltetést használva megjelent a klasszikus konfliktus-hatás. A három különböző késleltetést randomizálva szintén megismételtük a késleltetés-hatást és a szekvenciális hatásokat, az implicit időbeli felkészülés klasszikus korrelátumait. A következő újszerű eredményeket kaptuk: míg a válaszok lényegesen lassabbak voltak a változó késleltetés által bevezetett időbeli bizonytalanság miatt, a konfliktus-hatás nem mutatott kölcsönhatást sem a blokk típusával, sem a késleltetés hosszával. Érdekes módon a klasszikus késleltetés-hatás teljesen hiányzott a flanker-feladat jelenlétében, míg a szekvenciális hatások érvényesültek. Ez összhangban van azokkal a modellekkel, amelyek szerint az időbeli felkészülés két szétválasztható folyamatot foglal magában, egy automatikus implicit motoros tanulási folyamatot és egy kontrollált gátló folyamatot.



